15 Φεβρουαρίου, 2024

**ΔΕΛΤΙΟ ΤΥΠΟΥ**

ΜΗΝΙΑΙΟΙ ΟΙΚΟΝΟΜΙΚΟΙ ΔΕΙΚΤΕΣ: **ΙΑΝΟΥΑΡΙΟΣ-ΔΕΚΕΜΒΡΙΟΣ 2023**

Η Στατιστική Υπηρεσία ανακοινώνει την έκδοση του διμηνιαίου δελτίου «Μηνιαίοι Οικονομικοί Δείκτες», για την περίοδο Ιανουάριου-Δεκεμβρίου 2023. Στο δελτίο παρουσιάζεται η πορεία των κυριοτέρων βραχυπρόθεσμων οικονομικών δεικτών για την Κυπριακή Οικονομία, για τους τελευταίους μήνες μέχρι και το Δεκέμβριο 2023, καθώς και συγκριτικά στοιχεία για τα τελευταία τέσσερα χρόνια, τα οποία ήταν διαθέσιμα μέχρι και τις 14 Φεβρουαρίου 2024.



Σημείωση: Η Τάση απεικονίζει την μακροπρόθεσμη εξέλιξη μιας σειράς που παρατηρείται για μεγάλο χρονικό διάστημα. Είναι αποτέλεσμα επιρροών όπως η αύξηση του πληθυσμού, η τεχνολογική ανάπτυξη και η γενικότερη οικονομική ανάπτυξη.

Ο **κλάδος της** **Μεταποίησης** κατά την περίοδο Ιανουαρίου-Νοεμβρίου 2023 σημείωσε αύξηση 3,3% σε σύγκριση με τον Ιανουάριο–Νοέμβριο 2022.

Το συνολικό εμβαδό των **Εγκεκριμένων Οικοδομικών Αδειών Οικοδομής** έφτασε τα 2.091,5 χιλιάδες τετραγωνικά μέτρα κατά την περίοδο Ιανουαρίου–Νοεμβρίου 2023, σημειώνοντας αύξηση 3,9% συγκριτικά με την αντίστοιχη περσινή περίοδο.

Οι συνολικές **Εγγραφές Μηχανοκίνητων** Οχημάτων κατέγραψαν αύξηση 34,6%, φθάνοντας τις 45.494 την περίοδο Ιανουαρίου-Δεκεμβρίου 2023. Τα ιδιωτικά αυτοκίνητα σαλούν αυξήθηκαν σε 30.807, σημειώνοντας άνοδο 38,2% και τα ελαφρά φορτηγά αυξήθηκαν σε 3.409 σημειώνοντας άνοδο 8,2% σε σύγκριση με τον Ιανουάριο-Δεκέμβριο 2022.

Ο **Δείκτης Τιμών Καταναλωτή** αυξήθηκε 3,5% κατά την περίοδο Ιανουαρίου-Δεκεμβρίου 2023, σε σύγκριση με την αντίστοιχη περίοδο του προηγούμενου έτους.

Οι συνολικές **Εισαγωγές Αγαθών** ανήλθαν σε €12.764,2 εκ. για την περίοδο Ιανουαρίου-Δεκεμβρίου 2023, σημειώνοντας αύξηση 11,3% και οι συνολικές **Εξαγωγές Αγαθών** ανήλθαν σε €4.189,5 εκ., σημειώνοντας μείωση 0,5%.

Οι **Αφίξεις Περιηγητών** ανήλθαν σε 3.845.652 την περίοδο Ιανουαρίου-Δεκεμβρίου 2023, σε σύγκριση με 3.201.080 την αντίστοιχη περίοδο του 2022, σημειώνοντας αύξηση 20,1%.

Περισσότερα στατιστικά στοιχεία είναι διαθέσιμα στο δελτίο [**Μηνιαίοι Οικονομικοί Δείκτες**](https://www.cystat.gov.cy/el/PublicationList?s=32&pcID=3) το οποίο διατίθεται σε ηλεκτρονική μορφή στη διαδικτυακή Πύλη της Στατιστικής Υπηρεσίας.

*Επικοινωνία*

Αγάθη Σωφρονίου: Τηλ:+35722602225, Ηλ. Ταχ.: [asofroniou@cystat.mof.gov.cy](mailto:asofroniou@cystat.mof.gov.cy)